10. pielikums
Iepirkuma “Ārpuskārtas vispārceltnieciskie darbi”
(iepirkuma identifikācijas Nr. SIA RNP 2024/98)
nolikumam
PROJEKTS

LĪGUMS
par ārpuskārtas vispārceltnieciskajiem darbiem

Rīga						Līguma datumu skatīt parakstu zonā

[bookmark: _Hlk136855581]SIA „Rīgas namu pārvaldnieks”, reģistrācijas Nr. 40103362321, (turpmāk – Pasūtītājs), kuru saskaņā ar Pasūtītāja 202_. gada ___. __________________ valdes lēmumu (protokols Nr. ___/202__ __.§) pārstāv _________________________________________, no vienas puses, no vienas puses, un
___ “________________”, reģistrācijas Nr. __________________, (turpmāk – Izpildītājs)[footnoteRef:1], kuru saskaņā ar ___________________ pārstāv _____________________, no otras puses, [1:  Līgumu paraksta arī persona, uz kuras finansiālajām spējām Pretendents balstās un kura būs solidāri atbildīga par šī līguma izpildi.] 

turpmāk Pasūtītājs un Izpildītājs kopā saukti kā Puses, bet katrs atsevišķi kā Puse,
pamatojoties uz iepirkuma “Ārpuskārtas vispārceltnieciskie darbi”, identifikācijas Nr. SIA RNP 2024/98 (turpmāk – Iepirkums) rezultātu, noslēdz šādu līgumu (turpmāk – Līgums):
1. Līguma priekšmets
1.1. Pasūtītājs uzdod un apmaksā, bet Izpildītājs ar saviem resursiem un darba spēku veic ārpuskārtas vispārceltniesiskos darbus (turpmāk – Darbi) saskaņā ar Līguma noteikumiem, Līguma 1. pielikumu “Tehniskā specifikācija” (turpmāk - Tehniskā specifikācija) un Līguma 2. pielikumu “Finanšu piedāvājums” (turpmāk – Finanšu piedāvājums), kā arī saskaņā ar normatīvajos aktos noteikto kārtību, kas attiecas uz Darbu izpildi, ievērojot Pasūtītāja norādījumus.
1.2. Darbi veicami Pasūtītāja pārvaldīšanā esošajām dzīvojamajām mājām Rīgas pilsētas administratīvajā teritorijā (turpmāk – Objekti vai Objekts).
1.3. Detalizēts Darbu apraksts, izpildes kārtībā un prasības ir noteikti Tehniskajā specifikācijā.
1.4. Pasūtītājs ir tiesīgs pasūtīt Darbus, kas nav iekļauti Tehniskajā specifikācijā un Finanšu piedāvājumā (turpmāk – Neplānotie darbi), ja šādu Darbu izmaksas nepārsniedz 20% (divdesmit procentus) no Līguma summas bez pievienotās vērtības nodokļa (turpmāk – PVN). Šajā gadījumā Pasūtītājs ir tiesīgs pieprasīt Izpildītājam izmaksu kalkulāciju, kas sagatavota atbilstoši Ministra kabineta 2017. gada 3. maija noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” un attaisnojuma dokumentus, kas apliecina materiālu iegādes vērtību.
1.5. Ar kvalitatīviem Darbiem Līguma izpratnē saprotami Darbi, ko Izpildītājs veic ar saviem resursiem, izmantojot savu darbaspēku un profesionālās iemaņas Līgumā noteiktajā apjomā, kārtībā, termiņā un kvalitātē atbilstoši Līguma noteikumiem, Tehniskās specifikācijas un saistošo normatīvo aktu prasībām.
2. Līguma un Darbu cena
2.1. Paredzamā Līguma cena bez PVN ir līdz 169 999,99 EUR (vienam simtam sešdesmit deviņiem tūkstošiem deviņiem simtiem deviņdesmit deviņiem eiro un 00 centiem). PVN tiek piemērots spēkā esošo normatīvo aktu noteiktajā kārtībā un apmērā.
2.2. Pasūtītājam nav pienākums izlietot visu Līguma cenu bez PVN.
2.3. Darbu izmaksu cenas (turpmāk – Darbu cena) ir norādītās Finanšu piedāvājumā ar Izpildītāja piedāvājumu Iepirkumā.
2.4. Pasūtītājs Līguma ietvaros nav saistīts ar konkrētu Darbu apjomu, bet pasūta Darbus atbilstoši nepieciešamībai un finanšu iespējām.
2.5. Izpildītājs nav tiesīgs paaugstināt Darbu cenu visā Līguma darbības laikā.
2.6. Līguma un Darbu cenā ir iekļautas visas izmaksas, kas saistītas ar Darbu izpildi, tajā skaitā Darbu izpildē izmantojamie materiāli, mehānismi, instrumenti un iekārtas, Darbu veikšanā iesaistīto darbinieku atalgojums, virsizdevumi, peļņa, transporta izdevumi, kā arī visi nodokļi (izņemot PVN), nodevas un atļaujas no trešajām personām maksas un citas izmaksas, kas nepieciešamas pienācīgai Līguma saistību izpildei.
3. Samaksas kārtība, garantijas laika nodrošinājums
3.1. Pasūtītājs veic samaksu par kvalitatīviem, Līguma noteikumiem un normatīvajiem aktiem atbilstoši izpildītiem Darbiem 30 (trīsdesmit) kalendāro dienu laikā pēc Izpildītāja šādu dokumentu iesniegšanas Pasūtītājam:
abpusēji parakstīts Darbu nodošanas - pieņemšanas akts;
abpusēji parakstīts Darbu izpildes akts Darbiem (Forma 2);
foto fiksācija atbilstoši Līguma 8.15. punktam;
izpilddokumentācija atbilstoši Tehniskajai specifikācijai;
materiālu ekspluatācijas īpašību deklarācijas;
Izpildītāja sagatavots un Pasūtītāja saskaņots rēķins, kas izrakstīts uz Līguma 3.1.1. apakšpunktā minētā Darbu nodošanas – pieņemšanas akta pamata.
3.2. Izpildītāja rēķiniem ir jābūt sagatavotiem atbilstoši 10.06.2021 likumā “Grāmatvedības likums” un Ministru kabineta 21.12.2021 noteikumos Nr. 877 “Grāmatvedības kārtošanas noteikumi” noteiktajam, tai skaitā Pasūtītājs pieņem elektroniskos rēķinus, kuri sagatavoti strukturētā elektroniskā formā, kas ļauj tos automātiski un elektroniski apstrādāt, un kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību.
3.3. Izpildītājs iesniedz rēķinus ne vēlāk kā 30 (trīsdesmit) kalendāro dienu laikā pēc abpusējas Darbu nodošanas – pieņemšanas akta parakstīšanas.
3.4. Izpildītājs, izrakstot rēķinus, piemēro PVN likmi spēkā esošajos normatīvajos aktos noteiktajā kārtībā un apmērā.
3.5. Izpildītājs, aprēķinot summu samaksai, no katrā Objektā izpildīto Darbu vērtības bez PVN atrēķina ieturējumu 5% (piecu procentu) apmērā, kas kalpo kā Izpildītāja garantijas laika saistību izpildes nodrošinājums izdevumu un zaudējumu segšanai gadījumā, ja Izpildītājs neveic garantijas perioda laikā atklāto Darbu neatbilstību (defektu un trūkumu) novēršanu.
3.6. Izpildītājs rēķinos papildus citiem obligātajiem rekvizītiem norāda Pasūtītāja piešķirto Līguma numuru un Līguma noslēgšanas datumu; Objektus, kuriem veikti Darbi; izpildīto Darbu aprakstu un Darbu vērtību bez PVN, PVN, kopējo rēķina summu ar PVN, kā arī informāciju par Līgumā noteiktajā kārtībā ieturamo garantijas laika nodrošinājumu 5 % (piecu procentu) apmērā no rēķina summas bez PVN.
3.7. Ja rēķinā nav norādītā visa Līguma 3.6. punktā minētā informācija, Pasūtītājs nesaskaņo rēķinu un rakstiski informē Izpildītāju par rēķina neatbilstību Līguma 8.15. apakšpunktā noteiktajā kārtībā. Izpildītājs 3 (trīs) darba dienu laikā pēc informācijas par rēķina neatbilstību saņemšanas dienas, sagatavo Līgumam atbilstošu rēķinu un atkārtoti iesniedz to Pasūtītājam. Pasūtītājs neveic norēķinu ar Izpildītāju līdz brīdim, kamēr Izpildītājs nesagatavo un neiesniedz Līguma noteikumiem atbilstošu rēķinu.
3.8. Pasūtītājs atmaksā Izpildītājam Līguma 3.5. punktā noteiktajā kārtībā ieturēto garantijas laika saistību izpildes nodrošinājumu 10 (desmit) kalendāro dienu laika pēc Darbu garantijas termiņa beigām, atskaitot naudas summas, ko Pasūtītājs izmantojis vai/un paredzējis izmantot izdevumu segšanai un zaudējumu atlīdzināšanai saistībā ar garantijas laikā atklāto Darbu neatbilstību (defektu un trūkumu) novēršanu gadījumā, ja Izpildītājs šīs neatbilstības nav novērsis uz sava rēķina Līgumā noteiktajā kārtībā un termiņā.
3.9. Pasūtītājs 10 (desmit) kalendāro dienu laikā pēc rakstiska pieprasījuma saņemšanas no Izpildītāja atmaksā Izpildītājam Līguma noteiktajā kārtībā ieturēto garantijas laika saistību izpildes nodrošinājumu pirms Darbu garantijas termiņa beigām, ja Izpildītājs iesniedz Pasūtītājam kredītiestādes garantiju vai apdrošināšanas sabiedrības apdrošināšanas polisi ar tam pievienotu maksājuma dokumentu, kas apstiprina apdrošināšanas prēmijas samaksu, par Pasūtītāja iespējamo zaudējumu segšanu darbu garantijas termiņa laikā, Pasūtītāja Līgumā noteiktajā kārtībā ieturētās garantijas laika saistību izpildes nodrošinājuma summas bez PVN apmērā, ko Izpildītājs ir pieprasījis atmaksāt.
3.10. Par samaksas dienu tiek uzskatīta diena, kurā Pasūtītājs veicis naudas pārskaitījumu uz Izpildītāja Līgumā norādīto bankas kontu.
3.11. Katra no Pusēm sedz savus izdevumus par banku pakalpojumiem, kas saistīti ar naudas pārskaitījumu.
3.12. Pasūtītājs veic samaksu tikai par kvalitatīviem, Līguma noteikumiem atbilstošiem Darbiem. Ja Darbi veikti nekvalitatīvi vai citādi neatbilst Līguma nosacījumiem, samaksas termiņš tiek pagarināts attiecīgi par tādu laika periodu, kādā tiek novērstas konstatētās Darbu neatbilstības (defekti un trūkumi).
4. Līguma saistību izpildes nodrošinājums
4.1. Izpildītājs ne vēlāk kā 10 (desmit) darba dienu laikā pēc Līguma abpusējas parakstīšanas iesniedz Pasūtītājam Līguma saistību izpildes nodrošinājumu kā neatsaucamu beznosacījumu bankas garantiju (turpmāk – Bankas garantija) vai neatsaucamu pirmā pieprasījuma beznosacījumu Līguma izpildes apdrošināšanas polisi (turpmāk – Apdrošināšanas polise) par Līguma saistību izpildes nodrošinājuma kopējo summu ne mazāku par 2 % (diviem procentiem) no Līguma cenas bez PVN.
4.2. Bankas garantijas un Apdrošināšanas polises garantijām ir jābūt pakļautām Vienotajiem pieprasījuma garantiju noteikumiem (the Uniform Rules for Demand Guarantees) (2010. gada redakcija, Starptautiskās Tirdzniecības palātas publikācija Nr. 758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti.
4.3. Apdrošināšanas polisē ir jābūt iekļautiem šādiem īpašiem nosacījumiem:
4.3.1. ar Apdrošināšanas polisi tiek apdrošinātas visas Izpildītāja Līguma izpildes saistības, tai skaitā:
3.3.1.1. atbildība par līgumsaistību nesavlaicīgu izpildi vai neizpildi vispār, t.sk., ja Pasūtītājs izmanto līgumā noteiktās tiesības vienpusēji izbeigt Līguma minēto iemeslu dēļ;
3.3.1.2. atbildība par Pasūtītājam nodarītajiem zaudējumiem, kurus ar savu darbību vai bezdarbību nodarījis Izpildītājs vai personas, kuras Iznomātājs piesaistījis Līguma izpildē;
3.3.1.3. Izpildītājam piemērotie līgumsodi (ja tādi tiek aprēķināti) par līguma saistību nesavlaicīgu izpildi vai neizpildi vispār.
4.4. Izpildītājs Bankas garantiju vai Apdrošināšanas polisi un dokumentu par apdrošināšanas prēmijas samaksu iesniedz Pasūtītājam kādā no šādiem veidiem:
4.4.1. elektroniski Līguma 16.1.2. vai 16.1.3. apakšpunktā noteiktajā kārtībā, ja iesniedzamais dokuments sagatavots elektroniski;
4.4.2. Līguma 16.1.1. vai 16.1.4. apakšpunktā noteiktajā kārtībā, ja iesniedzamais dokuments ir sagatavots papīra formā.
4.5. Bankas garantijai vai Apdrošināšanas polisei jābūt spēkā visā Līguma darbības laikā.
4.6. Ja tiek pagarināts Līguma darbības termiņš, Izpildītājs ne vēlāk kā 10 (desmit) darba dienu laikā pēc Pušu vienošanās par Līguma darbības termiņa pagarināšanu stāšanās spēkā, iesniedz Pasūtītājam Līguma saistību izpildes nodrošinājumu, kas ir spēkā laikā posmā, par kuru pagarināts Līguma darbības termiņš.
5. Civiltiesiskās atbildības apdrošināšana
5.1. Izpildītājs, ne vēlāk kā 10 (desmit) darba dienu laikā no Līguma spēkā stāšanās dienas, iesniedz Pasūtītājam Līguma 4.4. punkta noteiktajā kārtībā civiltiesiskās atbildības apdrošināšanas polises un maksājuma dokumenta, kas apliecina Izpildītāja apdrošināšanas prēmijas samaksu, kopijas.
5.2. Civiltiesiskās atbildības apdrošināšanas minimālajam atbildības līmenim jābūt ne mazākam par 150 000,00 EUR (vienu simtu piecdesmit tūkstošiem eiro).
5.3. Civiltiesiskās atbildības apdrošināšanas līgumu Izpildītājs slēdz ar nosacījumu, ka, iestājoties apdrošināšanas gadījumam, apdrošināšanas atlīdzība tiek izmaksāta tieši Pasūtītājam vai zaudējumus cietušajai trešajai personai.
5.4. Izpildītājs nodrošina Līguma noteikumiem atbilstošas civiltiesiskās atbildības apdrošināšanas polises spēkā esamību visā Līguma darbības laikā.
5.5. Izpildītājs iesniedz Pasūtītājam jaunu civiltiesiskās atbildības apdrošināšanas polisi ne vēlāk kā 10 (desmit) dienas pirms iepriekšējas civiltiesiskās atbildības apdrošināšanas polises darbības izbeigšanās.
5.6. Civiltiesiskās atbildības apdrošināšanas polise un dokuments par prēmijas samaksu tiek pievienoti Līgumam kā pielikums un kļūst par Līguma neatņemamu sastāvdaļu.
[bookmark: _Hlk176945913]Apakšuzņēmējs
5.7. Izpildītājs, ievērojot Publisko iepirkumu likumu, Līguma noteikumus, kā arī citu normatīvo aktu prasības ir tiesīgs Līguma izpildē piesaistīt apakšuzņēmējus.
5.8. Izpildītājs pilnībā uzņemas atbildību par Līguma izpildi un nodrošina, ka apakšuzņēmējs ievēro visus Līguma noteikumus.
5.9. Izpildītājs Līguma darbības laikā apakšuzņēmēja nomaiņu vai jauna apakšuzņēmēja iesaisti Līguma izpildē ir tiesīgs veikt tikai ar Pasūtītāja rakstveida piekrišanu. Izpildītājs par plānoto apakšuzņēmēja nomaiņu vai jauna apakšuzņēmēja iesaisti Līguma izpildē paziņo Pasūtītājam rakstveidā Līgumā noteiktajā kārtībā.
5.10. Ja Izpildītājs plāno nomainīt apakšuzņēmēju, uz kura iespējām ir balstījies, iesniedzot piedāvājumu Iepirkumā, Izpildītājs lūgumam par apakšuzņēmēja nomaiņu pievieno dokumentus, kas pierāda jaunā apakšuzņēmēja atbilstību Iepirkumā izvirzītajām prasībām tādā apjomā, kādā Izpildītājs savā piedāvājumā ir balstījies uz nomaināmā apakšuzņēmēja iespējām.
5.11. Attiecībā uz Izpildītāja piedāvāto jauno apakšuzņēmēju, ar kuru Izpildītājs plāno aizstāt apakšuzņēmēju, uz kura iespējām Izpildītājs ir balstījies, iesniedzot piedāvājumu Iepirkumā, un apakšuzņēmēju, kuram Izpildītājs plāno nodot Iekārtu piegādi un Darbu izpildi, kuru vērtība ir vismaz 10 000,00 EUR. Pasūtītājs veic pārbaudi par tā atbilstību Publisko iepirkumu likuma 42. pantā noteiktajiem izslēgšanas nosacījumiem attiecībā uz to dienu, kad Pasūtītājs no Izpildītāja ir saņēmis attiecīgumu lūgumu. 
5.12. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā 5 (piecu) darba dienu laikā pēc tam, kad saņēmis no Izpildītāja visu informāciju un dokumentus, kas nepieciešami lēmuma pieņemšanai, un rakstiski par to informē Izpildītāju.
5.13. Pasūtītājs atsaka jauna apakšuzņēmēja, kuram plānots nodot Iekārtu piegādi un Darbu izpildi, kuru vērtība ir vismaz 10 000,00 EUR, iesaisti Līguma izpildē vai apakšuzņēmēja, ar kuru aizstāj apakšuzņēmēju, uz kura iespējām Izpildītājs ir balstījies, iesniedzot piedāvājumu Iepirkuma, nomaiņu Publisko iepirkumu likuma 62. pantā noteiktajos gadījumos. Pasūtītājs pārbaudi par šajā punktā minēto apakšuzņēmēju atbilstību Publisko iepirkumu likuma 42. pantā noteiktajiem izslēgšanas nosacījumiem veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju.
5.14. Izpildītājs koordinē apakšuzņēmēju darbību un uzņemas pilnu atbildību par Iekārtu un Darbu, ko piegādājuši un veikuši apakšuzņēmēji, kvalitāti, termiņu, Līguma noteikumu ievērošanu un citiem jautājumiem, kas attiecas uz Līguma izpildi. 
5.15. Izpildītājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Izpildītāja maksātnespējas procesa gadījumā.
5.16. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistīto apakšuzņēmēju.
6. Līguma izpildē iesaistītie speciālisti un to nomaiņa
6.1. Izpildītājs Līguma izpildē piesaista šādus kvalificētus speciālistus, kuriem ir profesionālā izglītība vai apmācība Līgumā paredzēto Darbu vadīšanai un veikšanai.
6.2. Izpildītājs nodrošina, lai Līguma 7.1. punktā minētajiem kvalificētiem speciālistiem izglītību un/vai kvalifikāciju apliecinoši dokumenti būtu derīgi visā Līguma izpildes termiņā.
6.3. Izpildītājs nav tiesīgs bez saskaņošanas ar Pasūtītāju veikt personāla nomaiņu un iesaistīt papildu speciālistus Līguma izpildē.
6.4. Līguma izpildē iesaistīto speciālistu nomaiņa pieļaujama, ievērojot Publisko iepirkumu likuma 62. pantā noteikto kārtību.
6.5. Pasūtītājs pieņem lēmumu atļaut vai atteikt Izpildītāja speciālistu nomaiņu vai jaunu speciālistu iesaistīšanu Līguma izpildē iespējami īsā laikā, bet ne vēlāk kā 5 (piecas) darba dienu laikā pēc tam, kad no Izpildītāja saņemta visa informācija un dokumenti, kas nepieciešami lēmuma pieņemšanai.
7. Darbu izpilde un pieņemšana
7.1. [bookmark: _Ref336248080][bookmark: _Toc336440070]Darbu izpildi notiek atbilstoši Tehniskās specifikācijas noteikumiem un prasībām.
7.2. Pasūtītājs pasūta Darbus pēc faktiskās nepieciešamības, iesniedzot Izpildītājam Darbu pieprasījumu (turpmāk – Pieprasījums).
7.3. Līguma 8.1. punktā minēto Pieprasījumu Izpildītājam iesniedz Pasūtītāja Līguma 16.2. punktā minētā Pasūtītāja pilnvarotā persona, nosūtot Pieprasījumu elektroniski uz Līguma 16.3. punktā norādītās Izpildītāja pilnvarotās personas e-pasta adresi, papildus telefoniski informējot Izpildītāja pilnvaroto personu par Pieprasījuma nosūtīšanu.
7.4. Pieprasījumā norāda:
7.4.1. Darbu veidu;
7.4.2. Darbu veikšanas vietas/Objekta adresi;
7.4.3. Objekta defekta aktu;
7.4.4. Pasūtītāja Objekta atbildīgās personas (turpmāk – Objekta atbildīgā persona) vārdu, uzvārdu, tālruņa numuru un e-pasta adresi, kura veiks Darbu izpildes uzraudzību Objektā, pieņems Darbus un parakstīs Darbu nodošanas - pieņemšanas aktu.
7.5. Izpildītājs ne vēlāk kā 5 (piecu) darba dienu laikā pēc Pieprasījuma saņemšanas no Pasūtītāja ierodas Objektā un kopā ar Pieprasījumā norādīto Objekta atbildīgo personu veic Objekta apsekošanu un defektu noteikšanu. Objekta apsekošanas gaitā Izpildītājs veic Objekta foto fiksāciju. Par Objekta apsekošanu tiek sagatavots Objekta apsekošanas akts, ko apsekošanas paraksta apsekošanas veicēji. Ja apsekošanas laikā tiek konstatētas atšķirības no Pieprasījumam pievienotā Objekta defekta aktā konstatētā, Puses par to sagatavo un paraksta precizētu defekta aktu.
7.6. Izpildītājs nē vēlāk kā 5 (piecu) darba dienu laikā pēc Pieprasījumā norādīto Objektu apsekošanas iesniedz Pasūtītājam Līguma 16.1.2. apakšpunktā noteiktajā kārtībā katra no minētajiem Objektiem apsekošanas aktu, Darbu izmaksu tāmi (turpmāk – Tāme) un Darbu izpildes grafiku (turpmāk – Grafiks).
7.7. Pasūtītājs 5 (piecu) darba dienu laikā pēc Līguma 8.6. punktā minēto dokumentu saņemšanas no tos izvērtē un:
7.7.1. elektroniski Līguma 16.1.2. apakšpunktā noteiktajā kārtībā saskaņo Tāmi un Grafiku ar drošu elektronisko parakstu vai
7.7.2. atsaka Tāmes un/vai Grafika saskaņošanu, iesniedzot Izpildītājam motivētus iebildumus Līguma 16.1.2. apakšpunktā noteiktajā kārtībā.
7.8. Līguma 8.7.2. apakšpunktā noteiktajā gadījumā Izpildītājs ne vēlāk kā 2 (divu) darba dienu laikā pēc motivēto iebildumu saņemšanas no Pasūtītāja, iesniedz Pasūtītājam koriģētu Tāmi un/vai Grafiku, ievērojot Pasūtītāja iebildumos norādīto.
7.9. Izpildītājam ir jāievēro šādi Darbu izpildes termiņi vienā Objektā:
7.9.1. ja Objekta Darbu izmaksas ir mazākas par 5 000,00 EUR (pieciem tūkstošiem eiro) bez PVN – 2 (divas) kalendāras nedēļas no pēc Darbu uzsākšanas dienas;
7.9.2. ja Objekta darbu izmaksas ir vienādas vai lielākas par 5 000,00 EUR (pieciem tūkstošiem eiro) bez PVN, bet mazākas par 10 000,00 EUR (desmit tūkstošiem eiro) bez PVN – 4 (četras) kalendāras nedēļas pēc Darbu uzsākšanas dienas;
7.9.3. ja Objekta Darbu izmaksas ir vienādas vai lielākas par 10 000,00 EUR (desmit tūkstošiem eiro) bez PVN, bet mazākas par 20 000,00 EUR (divdesmit tūkstošiem eiro) bez PVN – 6 (sešas) kalendāras nedēļas pēc Darbu uzsākšanas dienas;
7.9.4. ja Objekta Darbu izmaksas ir vienādas vai lielākas par 20 000,00 EUR (divdesmit tūkstošiem eiro) bez PVN, bet mazākas par 40 000,00 EUR (četrdesmit tūkstošiem eiro) bez PVN – 8 (astoņas) kalendāras nedēļas pēc Darbu uzsākšanas dienas;
7.9.5. ja Objekta Darbu izmaksas ir vienādas vai lielākas par 40 000,00 EUR (četrdesmit tūkstošiem eiro) bez PVN – 10 (desmit) kalendāras nedēļas pēc Darbu uzsākšanas dienas.
7.10. Izpildītājs uzsāk logu un durvju uzstādīšanas Darbus ne vēlāk kā 30 (trīsdesmit) darba dienu laikā pēc Pasūtītāja attiecīgo Darbu Tāmes saskaņošanas. Pārējos Darbus izpildītājam ir jāuzsāk ne vēlāk kā 5 (piecu) darba dienu laikā pēc Pasūtītāja šo darbu Tāmes saskaņošanas.
7.11. Sagatavojot Grafiku Izpildītājam ir jāievēro 8.10. punktā noteiktos Darbu izpildes termiņus vienā Objektā un 8.11. punktā noteiktos Darbu uzsākšanas termiņus.
7.12. Izpildītājs uzsāk Darbu izpildi pēc Pasūtītāja Tāmes un Grafika saskaņošanas, ievērojot Grafikā noteiktos Darbu uzsākšanas un pabeigšanas termiņus katram Objektam.
7.13. Izpildītājs Darbu uzsākšanu konkrētajā Objektā saskaņo elektroniski vai telefoniski ar Pieprasījumā minēto Objekta atbildīgo personu vai ar kādu no Līguma 16.4.1. – 16.4.4.[..] apakšpunktā minētajām Objektu atbildīgajām personām, kura teritoriālā iecirkņa apkalpojamā teritorijā atrodas Objekts.
7.14. Izpildītājs nodrošina Darbu izpildi darba dienās (pirmdienā – piektdienā) no plkst. 08.00 līdz 20.00. Neplānoto Darbu nepieciešamības gadījumā, Izpildītājam tie ir jāveic arī brīvdienās (sestdienā, svētdienā) no plkst. 10.00 līdz 17.00.
7.15. Darbu izpildes laikā Izpildītājs veic foto fiksāciju, no kuras ir skaidri redzams:
7.15.1. Objektā izvietotais paziņojums iedzīvotājiem par veicamajiem Darbiem;
7.15.2. Objekts pirms Darbu uzsākšanas;
7.15.3. pielietotās iekārtās un tehnika veicot Darbus Objektā;
7.15.4. Objekts pēc Darbu pabeigšanas.
7.15.5. Objekta ģeolokācija, foto fiksācijas datums un laiks.
7.16. [bookmark: _Ref367263845][bookmark: _Ref367967325]Neplānoto Darbu nepieciešamības gadījumā (Līguma 1.4. punkts), Pasūtītājs Līguma 16.1.2. apakšpunktā noteiktajā kārtībā iesniedz Izpildītājam attiecīgo Darbu uzdevumu, norādot tajā Objektus, kuros jāveic Darbi, kā arī izpildāmu Darbu aprakstu un apjomu. Izpildītājs 1 (vienas) darba dienas laikā pēc šajā Līguma punktā minētā Darba uzdevuma saņemšanas izskata un apstiprina Darba uzdevumu vai, ja nepieciešams, lūdz Pasūtītāju to precizēt. Neplānoto Darbu izmaksas Izpildītājs norāda šo darbu izmaksu tāmē, ko Izpildītājs iesniedz un Pasūtītājs saskaņo šajā Līguma nodaļā noteiktajā kārtībā un termiņā.
7.17. Neplānoto Darbu izpildi Izpildītājs nodrošina Pušu papildus saskaņotajā termiņā.
7.18. Pirms izpildīto Darbu segšanas Izpildītājs vismaz 1 (vienu) darba dienu iepriekš pieaicina attiecīgo Pasūtītāja Objekta atbildīgo personu segto Darbu pieņemšanai, iesniedzot paziņojumu elektroniski Līguma 16.1.2. apakšpunktā noteiktajā kārtībā. Aicinājumam par segto Darbu pieņemšanu Izpildītājs pievieno Izpildītāja ar drošu elektronisko parakstu parakstītu segto Darbu nodošanas – pieņemšanas aktu, materiālu ekspluatācijas īpašību deklarācijas un foto fiksāciju. Segto Darbu pieņemšanai, procedūras un termiņu ziņā, tiek piemēroti Līguma 8.20. - 8.23. punkta noteikumi.
7.19. Par Darbu izpildes pabeigšanu Objektā Izpildītājs vismaz 3 (trīs) darba dienu laikā pēc Darbu pabeigšanas paziņo Pasūtītājam elektroniski Līguma 16.1.2. apakšpunktā noteiktajā kārtībā, paziņojumam pievienojot Izpildītāja ar drošu elektronisko parakstu parakstītu izpildīto Darbu nodošanas – pieņemšanas aktu, foto fiksāciju atbilstoši Līguma 8.15. punktam un Tehniskajā specifikācijā paredzēto izpilddokumentāciju atkarībā no izpildīto Darbu veida.
7.20. Pasūtītājs Objektā pārbauda un izvērtē izpildīto Darbu apjomu un kvalitāti un, ja darbi izpildīti kvalitatīvi un pilnā apjomā, Pasūtītājs pieņem Darbus paraksta nodošanas – pieņemšanas aktu ar drošu elektronisko parakstu, iesniedzot parakstīto aktu Izpildītājam Līguma 16.1.2. punktā noteiktajā kārtībā.
7.21. Ja Pasūtītājs konstatē, ka Darbi veikti nekvalitatīvi un/vai nepilnā apjomā, Pasūtītājs atsaka Darbu pieņemšanu un nodošanas  - pieņemšanas akta parakstīšanu, un iesniedz Izpildītājam Līguma 16.1.2. apakšpunktā noteiktajā kārtībā aktu par konstatējām Darbu neatbilstībām (defektiem un trūkumiem) (turpmāk – Darbu neatbilstības akts). Elektroniski sagatavots un iesniegts Darbu neatbilstības akts ir derīgs bez paraksta un Izpildītājs piekrīt šim nosacījumam.
7.22. Izpildītājam ir pienākums ne vēlāk kā 5 (piecu) darba dienu laikā pēc Neatbilstības akta saņemšanas no Pasūtītāja veikt aktā konstatēto Darbu neatbilstību novēršanu. Pēc darbu neatbilstību novēršanas tiek veikta atkārtota Darbu pieņemšana šajā Līguma nodaļā noteiktajā kārtībā.
7.23. Darbi uzskatāmi par izpildītiem un Pasūtītāja pieņemtajiem ar darbu nodošanas – pieņemšanas akta abpusējas parakstīšanas brīdi.
7.24. Pušu Darbu nodošanas - pieņemšanas akta parakstīšana neatbrīvo Izpildītāju no atbildības par Darbu neatbilstībām, kas atklājas pēc Pasūtītāja Darbu pieņemšanas.
7.25. Pušu parakstīts Darbu nodošanas - pieņemšanas akts ir pamats Izpildītāja rēķina izrakstīšanai Pasūtītājam izpildīto Darbu apmaksai.
7.26. Ja Pusēm rodas domstarpības Darbu neatbilstību (defektu un trūkumu) novērtējumā, Puses ir tiesīgas pieaicināt kopīgi izvēlēto neatkarīgo ekspertu, kura slēdziens Pusēm būs saistošs. Izdevumus par neatkarīga eksperta slēdzienu sedz Puse, kurai eksperta slēdziens būs nelabvēlīgs.
Pārējie Darbu izpildes noteikumi
Pasūtītājs iepazīstina Izpildītāju ar tā rīcībā esošo dokumentāciju, kā arī dod norādījumus Izpildītājam par šajā Līgumā paredzēto Darbu izpildes kārtību. Pasūtītāja norādījumi vai to neesamība neatbrīvo Izpildītāju no atbildības par Darbu atbilstību Līguma noteikumiem un normatīvajiem aktiem.
Ja iestājas Darbu izpildei nepiemēroti meteoroloģiskie laika apstākļi, Izpildītājam ir tiesības lūgt Pasūtītājam Līgumā vai Grafikā noteiktā Darbu izpildes termiņa pagarinājumu. Šādā gadījumā, Pusēm rakstveidā vienojoties, Darbu izpildes termiņš var tikt pagarināts par attiecīgo dienu skaitu, kurās Darbu izpilde meteoroloģisko laika apstākļu dēļ nebija iespējama. Darbu izpildei nepiemēroto meteoroloģisko apstākļu fakta apliecināšanai Izpildītājs iesniedz Latvijas vides, ģeoloģijas un meteoroloģijas centra izsniegtu izziņu par meteoroloģiskiem/hidroloģiskiem apstākļiem.
Līguma 9.2. punktā noteiktajā kārtībā ir pagarināms Darbu izpildes termiņš arī gadījumā, ja Darbu savlaicīgā izpilde nav iespējama citu objektīvu un pamatotu iemeslu dēļ.
Līguma 9.2., 9.3. punkta noteikumi var tikt piemēroti Līgumā noteikto Darbu neatbilstību novēršanas termiņu pagarināšanai.
Izpildītājs sagatavo un iesniedz Līgumā paredzētās Darbu izmaksu tāmes, Darbu izpildes grafikus un Darbu nodošanas – pieņemšanas aktus MS Excel faila formātā.
Izpildītājs iesniedz Pasūtītājam Līgumā paredzētās foto fiksācijas digitālā attēla faila formātā Līguma 16.1.2. apakšpunktā noteiktajā kārtībā vai novieto foto fiksāciju Pasūtītāja atvēlētajā OwnCloud datu glabātuvē.
Darbu izpildes laikā Pasūtītāja pārstāvji ir tiesīgi jebkurā brīdī veikt Darbu izpildes kontroli, t.sk. veikt Darbu izpildes vizuālu novērošanu, pieprasīt un saņemt no Darbu izpildē iesaistītajiem darbiniekiem skaidrojumus par paredzētajiem risinājumiem, sniegt Izpildītājam saistošas norādes par Darbu izpildi.
Izpildītājs nepieciešamības gadījumā nodrošina ar Darbiem saistītās dokumentācijas saskaņojumu atbildīgajās valsts un pašvaldības institūcijās atbilstoši spēkā esošajiem normatīvajiem aktiem, kā arī veic ceļa zīmju, kas brīdina par darbu veikšanu uzstādīšanu, transporta, gājēju kustības organizēšanu un citas ar Darbu izpildi saistītās darbības, nepieprasot par to papildus maksu.
Līdz Darbu pieņemšanai visus ar Darbiem saistītos riskus uzņemas Izpildītājs.
8. Pušu tiesības un pienākumi
8.1. [bookmark: _Ref351037788]Pasūtītājs:
8.1.1. pilnvaro Izpildītāju saņemt visus nepieciešamos dokumentus un atļaujas Darbu uzsākšanai un veikšanai bez papildus samaksas;
8.1.2. nodrošina Izpildītāja darbinieku un transporta piekļuvi Objektam;
8.1.3. pieņem kvalitatīvus Darbus no Izpildītāja Līgumā noteiktajā kārtībā;
8.1.4. pēc Izpildītāja rakstiska pieprasījuma sniedz Izpildītājam Darbu izpildei visu savā rīcībā esošo informāciju par Objektu;
8.1.5. ir tiesīgs apturēt Darbu izpildi līdz pārkāpuma novēršanai, nepagarinot Darba izpildes termiņu, ja Izpildītājs Objektā neievēro darba drošības, darba aizsardzības un ugunsdrošības prasības;
8.1.6. ir tiesīgs atteikties no Darbiem konkrētajā Objektā vai Objektos, brīdinot Izpildītāju par atteikšanos no Darbiem vismaz 3 (trīs) darba dienas pirms Grafikā noteiktā Darbu uzsākšanas termiņa, ja Objekta dzīvokļu īpašnieki atsakās no Darbu izpildes, Objekta dzīvokļu īpašniekiem nav pietiekošs finanšu līdzekļu uzkrājums vai Pasūtītājam izbeigušās Objekta pārvaldīšanas tiesības. Par atteikšanos no Darbiem šajā punktā noteiktajos gadījumos Pasūtītājs informē Izpildītāju Līgumā 16.1. punktā noteiktajā kārtībā;
8.1.7. veic samaksu par kvalitatīviem, Līguma prasībām atbilstoši izpildītiem un pieņemtiem Darbiem;
8.1.8. paziņo Izpildītājam Līguma 16.1.2. apakšpunktā noteiktajā kārtībā pieejas parametrus Pasūtītāja OwnCloud datu glabātuvei, lai Izpildītājs varētu izpildīt Līguma 10.3.13. apakšpunktā noteikto pienākumu;
8.2. Ja Pasūtītājs attiecies no Darbiem Līgumā 10.1.6. apakšpunktā noteiktajos gadījumos, ievērodams Līguma 10.1.6. apakšpunktā noteikto brīdinājuma termiņu, Izpildītājs nav tiesīgs prasīt Pasūtītājam atlīdzināt zaudējumus, kas var rasties Izpildītājam Pasūtītāja atteikšanās no Darbiem rezultātā.
8.3. Izpildītājs:
8.3.1. ar saviem resursiem – darbaspēku, ierīcēm (iekārtām un instrumentiem) un materiāliem, izmantojot savas profesionālās iemaņas veic Pasūtītājam kvalitatīvus, Līgumam atbilstošus Darbus;
8.3.2. ir atbildīgs par savu darbaspēku, tā tehnisko nodrošinājumu, Darbu veikšanas procesā pielietoto materiālu kvalitāti, izmantoto tehnoloģiju, kā arī satiksmes organizāciju Objektā atbilstoši spēkā esošajiem normatīvajiem aktiem;
8.3.3. Līguma darbības laikā nodrošina visu nepieciešamo atļauju un sertifikātu spēkā esamību, kas nepieciešami Darbu izpildei;
8.3.4. pirms Darbu uzsākšanas un Darbu izpildes laikā brīdina Pasūtītāju par Līgumā neparedzētiem apstākļiem, kas var kavēt vai citādi ietekmēt Darbu izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā apakšpunktā paredzētajās situācijās;
8.3.5. veicot Darbus, ievēro Darbu veikšanas tehnoloģiju un Darbu veikšanā neaizskar un nebojā pievienotās komunikācijas un blakus esošo īpašumu, bojājumu gadījumā nodrošina to atjaunošanu un zaudējumu atlīdzināšanu;
8.3.6. pēc Pasūtītāja pieprasījuma sniedz informāciju par Darbu izpildes gaitu;
8.3.7. pēc Darbu izpildes par saviem līdzekļiem sakopj teritoriju, kura tika izmantota Līgumā paredzēto Darbu veikšanai;
8.3.8. nodrošina kārtību un tīrību Objektā, pastāvīgi izvāc no Objekta Darbu izpildes rezultātā radušos gružus un netīrumus, ja tādi būs radušies. Ja Izpildītājs šo pienākumu neveic pēc pirmā Pasūtītāja pieprasījuma, Pasūtītājam ir tiesības organizēt atkritumu aizvākšanu pašam vai uzdot to darīt trešajām personām, attiecīgās izmaksas, ieturot no Līguma ietvaros Izpildītājam veicamajiem maksājumiem;
8.3.9. ir atbildīgs par precīzu darba tehnoloģiju izvēli un darba rīku pielietošanu, kā arī par izpildāmo Darbu apjomu novērtēšanu uzdevuma veikšanai. Izpildītājs izvērtē un nodrošina Darbu veikšanai nepieciešamos darbaspēka resursus;
8.3.10. ir atbildīgs par darba drošības, darba aizsardzības, ugunsdrošības, apkārtējās vides, kā arī citu spēkā esošo ārējo normatīvo aktu, kas reglamentē Darbu izpildi, prasību ievērošanu un pasākumu nodrošināšanu;
8.3.11. 3 (trīs) darba dienu laikā pēc Pasūtītāja pieprasījuma saņemšanas iesniedz rīkojuma, par darba drošību, darba aizsardzību un ugunsdrošību atbildīgās personas iecelšanu, apliecinātu kopiju, darba aizsardzības un ugunsdrošības instruktāžas žurnāla kopiju par darbinieku instruēšanu un par darbinieku iepazīstināšanu ar darba vides risku faktoriem objektā žurnāla kopiju, kā arī apliecinājumu, ka Izpildītāja darbiniekiem ir veiktas obligātās veselības pārbaudes atbilstoši normatīvo aktu prasībām;
8.3.12. nekavējoties ziņo Pasūtītājam par gadījumiem, kad Darbu veikšanas laikā cietušas personas vai bojātas materiālās vērtības, kā arī par apstākļiem, kas var būt bīstami cilvēku veselībai vai dzīvībai, un veic visus nepieciešamos pasākumus, lai tos novērstu;
8.3.13. nodrošina Pasūtītājam attālinātu drošu piekļuvi visiem ar Līguma izpildi saistītiem Darbu pieņemšanas – nodošanas aktiem, paziņojumiem un foto fiksācijām Pasūtītāja atvēlētajā OwnCloud datu glabātuvē.
9. Darbu garantija
9.1. Izpildītājs garantē izpildīto Darbu atbilstību Līguma nosacījumiem.
9.2. Darbu un tajos izmantoto materiālu garantijas laiks ir 24 (divdesmit četri) mēneši no Darbu nodošanas – pieņemšanas akta abpusējas parakstīšanas dienas.
9.3. Garantijas termiņa laikā Izpildītājs par saviem līdzekļiem novērš Pasūtītāja konstatētos Darbu defektus un trūkumus 5 (piecu) darba dienu laikā pēc Pasūtītāja defekta akta iesniegšanas Izpildītājam Līguma 16.1.2. apakšpunktā noteiktajā kārtībā, ja veiktie Darbi nerada potenciālu apdraudējumu personu veselībai, dzīvībai vai īpašumam.
9.4. Gadījumā, ja neatbilstoši izpildītie Darbi rada potenciālu apdraudējumu personu veselībai, dzīvībai vai īpašumam, Līguma prasībām neatbilstoši veiktu Darbu defektu un trūkumu novēršanas termiņš ir 1 (vienas) darba dienas laikā no Pasūtītāja Līguma 11.4. punktā minētā defekta akta iesniegšanas dienas Izpildītājam.
9.5. Defektu aktu sagatavo, ja tiek konstatēti jebkādi tehnisko risinājumu darbības traucējumi vai citādas Izpildītāja veikto Darbu nepilnības nekvalitatīvi veiktu Darbu rezultātā vai izmantojot nekvalitatīvu materiālu un izejvielas, kā arī pieļauto tehnisko kļūdu rezultātā.
9.6. Ja Izpildītājs uzskata, ka nav vainojams konstatētajā defektā vai trūkumā, Izpildītājs iesniedz Pasūtītājam motivētus iebildumus Līguma 16.1.2. vai 16.1.3. apakšpunktā noteiktajā kārtībā.
9.7. Ja Pusēm rodas domstarpības konstatēto defektu un trūkumu novērtējumā, Puses ir tiesīgas pieaicināt kopīgi izvēlēto neatkarīgo ekspertu, kura slēdziens Pusēm ir saistošs. Izdevumus par neatkarīga eksperta slēdzienu sedz Puse, kurai eksperta slēdziens ir nelabvēlīgs.
9.8. Ja Izpildītājs nenovērš garantijas laikā konstatētos Darbu defektus un trūkumus Līgumā 11.3., 11.4. punktā vai abpusējas vienošanās noteiktajā termiņā, Pasūtītājs ir tiesīgs tos novērst ar paša vai trešo personu resursiem un spēkiem, ieturot ar defektu un trūkumu novēršanu saistītās izmaksas no garantijas laika saistību izpildes nodrošinājuma summas.
9.9. Šajā Līguma nodaļā noteiktās Izpildītāja garantijas saistības paliek spēkā arī pēc Līguma darbības termiņa beigām.
10. Pušu atbildība
Puses ir atbildīgas viena otrai un trešajām personām par nodarītajiem zaudējumiem, ja tie radušies vienas Puses, tās darbinieku vai citu šīs Puses Līguma izpildē iesaistīto personu darbības vai bezdarbības rezultātā.
Izpildītājs ir atbildīgs par Līgumā un normatīvajos aktos noteikto Darbu izpildīšanas kvalitātes prasību ievērošanu un par šo prasību neievērošanu atbild Līgumā un normatīvajos aktos paredzētā kārtībā.
Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
Ja Pasūtītājs neveic samaksu par Darbiem Līgumā noteiktajā termiņā, Izpildītājam ir tiesības piemērot Pasūtītājam līgumsodu 0,1 % (nulle, komats, vienas desmitās daļas no procenta) apmērā no termiņā nesamaksātās summas par katru maksājuma kavējuma dienu. Pasūtītājs līgumsodu samaksā 10 (desmit) darba dienu laikā pēc rēķina par līgumsodu saņemšanas no Izpildītāja.
Gadījumā, ja Izpildītājs neizpilda Darbus Līgumā, Grafikā vai Pušu vienošanās noteiktajā termiņā, Pasūtītājam ir tiesības piemērot Izpildītājam līgumsodu 0,1 % (nulle, komats, vienas desmitās daļas no procenta) apmērā no Tāmē noteiktās attiecīga Objekta Darbu vērtības bez PVN par katru nokavēto dienu.
Ja Izpildītājs nav novērsis Pasūtītāja iesniegtajā defektā aktā konstatētās Darbu neatbilstības Līgumā noteiktajā kārtībā un termiņā, Pasūtītājam ir tiesības piemērot Izpildītājam līgumsodu 0,5 % (nulle, komats, piecu desmito daļu no procenta) apmērā no Tāmē noteiktās attiecīga Objekta Darbu vērtības bez PVN par katru kavējuma dienu.
Ja Izpildītājs neizpilda kādu no Līgumā 4.1., 5.1., 8.5., 8.6., 8.8. punktā noteiktajām saistībām Līgumā noteiktajā termiņā, Pasūtītājs ir tiesīgs piemērot Izpildītājam līgumsodu 10,00 EUR (desmit eiro) apmērā par katru kavējuma dienu.
Izpildītājs līgumsodu samaksā 10 (desmit) darba dienu laikā pēc rēķina par līgumsodu saņemšanas no Pasūtītāja.
Pasūtītājam ir tiesības ieskaita kārtībā samazināt par Darbiem maksājamo atlīdzības summu tādā apmērā, kādā ir Līguma noteiktajā kārtībā aprēķinātā līgumsoda summa Izpildītājam.
Pēc līgumsoda maksātāja Puses rakstiskā lūguma līgumsoda prasītāja Puse var samazināt maksājamo līgumsodu, ievērojot samērīguma principus, kā arī Līguma saistību neizpildes vai nepienācīgas izpildes sekas, iemeslus un apstākļus.
Līgumsoda samaksa neatbrīvo Puses no saistību izpildes.
Nepārvarama vara
Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, civiliedzīvotāju nemieri, valsts un pašvaldību institūciju rīcība un to pieņemtie normatīvie akti, lēmumi un rīkojumi, kā arī citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvaramā vara, ja Puse ne vēlāk par 3 (trīs) darba dienām no nepārvaramas varas iestāšanās dienas paziņo otrai Pusei par neiespējamību pildīt savas saistības, kas radušās nepārvaramās varas dēļ.
Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 13.3. punkta noteikumus.
Ja nepārvaramās varas dēļ Līguma izpilde aizkavējas ilgāk par 1 (vienu) mēnesi, Puses ir tiesīgas vienpusēji izbeigt Līgumu, par to rakstveidā brīdinot otru pusi vismaz 5 (piecas) darba dienas iepriekš.
Ja Līgums tiek izbeigts nepārvaramās varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus vai pieprasīt kompensāciju par jebkura veida zaudējumiem.
Personu datu aizsardzība un konfidencialitāte
Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi, ievērojot datu minimizēšanas principu.
Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā.
Pusēm ir pienākums ievērot tiesību aktu prasības personas datu aizsardzības jomā. Par minēto tiesību aktu neizpildi Puses atbild spēkā esošajos normatīvajos aktos noteiktajā kārtībā.
Puses apņemas Līguma darbības laikā, kā arī pēc Līguma izpildes, bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Izpildītāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
Izpildītājs nodrošina informācijas konfidencialitātes noteikumu izpildi arī no savu apakšuzņēmēju puses un jebkuru trešo personu puses, ko Izpildītājs piesaistījis Līguma izpildē.
Līguma darbības termiņš, Līguma grozīšana un Līguma izbeigšana
[bookmark: _Ref367708847]Līgums stājas spēkā ar tā abpusēju parakstīšanas dienu.
Līgums ir spēkā 12 (mēnešus) vai līdz Līguma cenas bez PVN apguvei, atkarībā no tā, kurš no nosacījumiem iestājas pirmais.
Pusēm vienojoties Līguma 15.2. punktā noteiktais Līguma darbības termiņš var tikt pagarināts par laiku līdz 6 (sešiem) mēnešiem.
Līguma grozījumi ir spēkā tikai tad, ja tie izdarīti rakstveidā, un tos parakstījušas abas Puses.
Līguma grozījumi ir pieļaujami:
10.1.1. ja tie nemaina Līguma vispārējo raksturu;
10.1.2. ja tie atbilst Publisko iepirkumu likuma 61. panta nosacījumiem;
10.1.3. ja tiek pagarināts Līguma darbības termiņš;
10.2. Visi Līguma pielikumi, tajā skaitā vienošanās, grozījumi un papildinājumi ir Līguma neatņemama sastāvdaļa.
10.3. Puses var izbeigt Līgumu pirms Līguma darbības termiņa beigām, Pusēm savstarpēji rakstveidā vienojoties.
10.4. Pasūtītājam ir tiesības vienpusēji izbeigt Līgumu bez Izpildītāja piekrišanas jebkurā no šādiem grozījumiem:
10.4.1. Izpildītājs vismaz 2 (divas) reizes nokavējis Līgumā, Grafikā vai abpusējā vienošanās noteikto Darbu izpildes vai Darbu neatbilstību (defektu un trūkumu) novēršanas termiņu, par ko Pasūtītājs iesniedza Izpildītājam vismaz 2 (divas) pretenzijas;
10.4.2. Izpildītājs vismaz 2 (divas) reizes Darbus veica nekvalitatīvi, par ko Pasūtītājs ir iesniedzis Izpildītājam vismaz 2 (divus) defekta aktus;
10.4.3. Izpildītājs neiesniedz Līguma saistību izpildes nodrošinājumu Līgumā noteiktajā kārtībā un termiņā vai laicīgi nepagarina Bankas garantijas vai Apdrošināšanas polises spēkā esības termiņu;
10.4.4. Izpildītājs neiesniedz civiltiesiskās atbildības apdrošināšanu Līgumā noteiktajā kartībā un termiņā vai laicīgi nepagarināja civiltiesiskās atbildības apdrošināšanas polises spēkā esības termiņu;
10.4.5. Izpildītājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
10.4.6. Pasūtītājam ir zudusi nepieciešamība pēc Darbiem. Šī Līguma apakšpunkta noteikumi neattiecas uz Izpildītāja jau uzsāktiem Darbiem.
10.4.7. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
10.4.8. ierosināta Izpildītāja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
10.4.9. uzsākta Izpildītāja likvidācija;
10.4.10. apturēta vai izbeigta Izpildītāja saimnieciskā darbība;
10.4.11. ir iestājušies nepārvaramas varas apstākļi.
10.5. Līguma 15.8.6. punktā noteiktajā gadījumā Pasūtītājs ir tiesīgs vienpusēji izbeigt Līgumu, rakstiski paziņojot Izpildītājam par Līguma izbeigšanu vismaz 1 (vienu) mēnesi iepriekš. Šajā gadījumā Izpildītājs nav tiesīgs pieprasīt Pasūtītājam atlīdzināt zaudējumus, kas var rasties Izpildītājam Līguma priekšlaicīgās izbeigšanas dēļ.
10.6. Izpildītājam ir tiesības vienpusēji izbeigt Līgumu bez Pasūtītāja piekrišanas jebkurā no šādiem gadījumiem:
10.6.1. Pasūtītājs vismaz 2 (divas) reizes nav veicis samaksu par Darbiem Līgumā noteiktajā termiņā un katrs šāds maksājuma kavējums sasniedza 15 (piecpadsmit) kalendārās dienas, par ko Izpildītājs ir iesniedzis Pasūtītājam vismaz 2 (divas) pretenzijas;
10.6.2. Pasūtītāja saimnieciskā darbība ir apturēta vai izbeigta;
10.6.3. uzsākta Pasūtītāja likvidācija;
10.6.4. ierosināta Pasūtītāja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
10.6.5. Pasūtītājs apzināti Pasūtītājam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
10.6.6. pret Pasūtītāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuru rezultātā Līguma turpmāka izpilde ir kļuvusi neiespējama;
10.6.7. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
10.6.8. ir iestājušies nepārvaramas varas apstākļi.
10.7. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 16.6. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
Līgumam izbeidzoties, Puses sapratīgā laikā bez nepamatotas vilcināšanas veic savstarpējos norēķinus, līgumsoda samaksu, zaudējumu atlīdzināšanu u.c. darbības, saistībā ar līgumattiecību izbeigšanos.
Pušu saziņa un korespondence, pilnvarotās un atbildīgās personas
Visus ar Līguma izpildi saistītos dokumentus, tajā skaitā rēķinus, iesniegumus, paziņojumus, uzaicinājumus, informāciju, pieteikumus, pretenzijas, aktus, grafikus, vienošanās u.tml., viena Puse iesniedz otrai Pusei kāda no šādiem veidiem:
nododot personīgi Līguma 16.2., 16.3. punktā norādītajai otras Puses pilnvarotajai personai vai, Līgumā noteiktajos gadījumos, nododot personīgi kādai no Līgumā 16.4.1. - 16.4.4.[..] apakšpunktā norādītajām Objektu atbildīgajām personām;
nosūtot elektroniski uz otras Puses pilnvarotās personas Līgumā 16.2., 16.3. punktā norādīto e-pasta adresi vai, Līgumā noteiktajos gadījumos, nosūtot elektroniski uz kādas no Līgumā 16.4.1. - 16.4.4.[..] apakšpunktā norādītajām Objektu atbildīgajām personām e-pasta adresi;
nosūtot elektroniski uz otras Puses Līgumā norādīto e-pasta adresi;
nosūtot ar pasta sūtījumu uz otras Puses Līgumā norādīto juridisko adresi.
Puses vienojas, ka ar Līguma izpildi saistītos jautājumus, tajā skaitā, bet ne tikai: sniedz vispārējā rakstura informāciju, kas saistīta ar Līguma izpildi, veic Līguma izpildes un apmaksas kontroli, saskaņo rēķinus, saskaņo un apstiprina Grafikus, iesniedz Pieprasījumus, Darba uzdevumus; iesniedz pretenzijas, pagarina Darbu izpildes un Darbu neatbilstību novēršanas termiņus u.c., no Pasūtītāja puses risinās Pasūtītāja pilnvarotā persona:
_______________________________, ___________________________________, tel. Nr. ______________, e-pasta adrese: _______________.
[bookmark: _Ref367970932]Puses vienojas, ka VISUS ar Līguma izpildi saistītos jautājumus no Izpildītāja puses risinās Izpildītāja pilnvarotā persona:
_______________________________, ___________________________________, tel. Nr. ______________, e-pasta adrese: _______________.
Puses vienojas, ka Pakalpojuma izpildes uzraudzību un kvalitātes kontroli no Pasūtītāja puses veiks šādas Objektu atbildīgās personas:
Iecirkņa “________” _______________________________, tel. Nr. __________, e-pasta adrese:_____________;
Iecirkņa “________” ________________________________, tel. Nr. __________, e-pasta adrese:_____________;
Iecirkņa “________” ________________________________, tel. Nr. __________, e-pasta adrese:_____________;
[..].
Līguma 16.4. punktā norādītas personas:
nodrošina Izpildītājam piekļuvi Objektam;
kontrolē Darbu izpildes gaitu, termiņus un kvalitāti;
sagatavo un iesniedz informāciju, paziņojumus un norādījumus, kas saistīti ar Darbu izpildi;
saskaņo un paraksta segto Darbu nodošanas – pieņemšanas aktus, Darbu nodošanas – pieņemšanas aktus un Darbu izpildes aktus (Forma 2);
iesniedz defekta aktus;
pieprasa, saņem, sagatavo, paraksta un iesniedz citu ar Līguma izpildi saistīto dokumentāciju un Līguma izpildei nepieciešamu informāciju;
risina citus jautājumus saistībā ar Līguma izpildi viņu kompetences un ar Līgumu piešķirto tiesību ietvaros.
Visa Pušu sarakste un korespondence, tajā skaitā informācija, dokumenti, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās u.c.) uzskatāma par iesniegtu un saņemtu 7. (septītajā) dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta elektroniski uz Līgumā norādītājām Pušu un/vai viņu pilnvaroto personu elektroniskā pasta adresēm.
Korupcijas un interešu konflikta riska novēršana
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt,  pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.
Nobeiguma noteikumi
Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc piekritības saskaņā ar Latvijas Republikas likumdošanu.
Puses rakstiskā veidā paziņo viena otrai:
par izmaiņām Līgumā norādītajās Pušu pilnvarotajās/atbildīgajās personās;
par Puses firmas (nosaukuma) maiņu;
par Puses juridiskā statusa maiņu;
par Puses juridiskās adreses maiņu;
par Puses korespondences adreses maiņu;
par jebkura Līgumā norādītā tālruņa numura vai elektroniskā pasta adreses maiņu;
par Puses likvidācijas vai reorganizācijas uzsākšanu;
par Puses saimnieciskās darbības apturēšanu;
par Puses saimnieciskās darbības izbeigšanu;
par Puses tiesiskās aizsardzības procesa lietas ierosināšanu;
par Puses tiesiskās aizsardzības procesa īstenošanu ārpustiesas tiesiskās aizsardzības procesā;
par Puses maksātnespējas procesa lietas ierosināšanu.
Paziņojumu par Līguma 18.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtās ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā 5 (piecu) darba dienu laikā pēc attiecīgo apstākļu iestāšanās.
Paziņojums iesniedzams kādā no Līgumā 16.1. punkta apakšpunktos noteiktajiem informācijas un dokumentu iesniegšanas veidiem, nepieciešamības gadījumā pievienojot attiecīgo izmaiņu apstiprinošus dokumentus.
Līguma 18.2. punktā paredzētās izmaiņas, kas ietekmē Līguma noteikumus, kuras viena Puse ir pieteikusi otrai Pusei ievērojot šīs Līguma nodaļas noteikumus, tiek uzskatītas par attiecīgu Līguma nosacījumu grozījumiem, ja šīs izmaiņas Līguma 16.1. punktā noteiktajā kārtībā ir akceptējusi kāda no Līguma 18.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
Līgums ir sagatavots latviešu valodā, parakstīts elektroniski un satur:
Līguma pamattekstu;
Līguma 1. pielikumu “Tehniskā specifikācija”;
Līguma 2. pielikumu “Finanšu piedāvājums”.
Pušu rekvizīti:
	Pasūtītājs: 
	Izpildītājs:[footnoteRef:2] [2:  Līgumu paraksta arī persona, uz kuras finansiālajām spējām Pretendents balstās un kura būs solidāri atbildīga par šī līguma izpildi.] 


	SIA “Rīgas namu pārvaldnieks”
Juridiskā adrese: 
Aleksandra Čaka iela 42, Rīga, LV-1011
e-pasta adrese: _____________________
Reģ. Nr. 40103362321
Bankas rekvizīti: _____________________
Kods: _____________________
Konts: _____________________

_____________________/
_____________________/
	___ “______________________”
Juridiskā adrese: 
____________________________
e-pasts: _____________________
Reģ. Nr.: _____________________
Bankas rekvizīti: _____________________
Kods: _____________________
Konts: _____________________

_____________________/
_____________________/



LĪGUMS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGU
Līguma parakstīšanas datums ir pēdējā pievienotā droša elektroniskā paraksta un tā laika zīmoga datums
